2013.gada 24.septembrī Noteikumi Nr. 935

Rīgā (prot. Nr. 50 36.§)

**Grozījumi Ministru kabineta 2012.gada 31.jūlija noteikumos Nr.523 "Noteikumi par budžeta pieprasījumu izstrādāšanas un iesniegšanas pamatprincipiem"**

Izdoti saskaņā ar

Likuma par budžetu un finanšu vadību

17.panta pirmo daļu

1. Izdarīt Ministru kabineta 2012.gada 31.jūlija noteikumos Nr.523 "Noteikumi par budžeta pieprasījumu izstrādāšanas un iesniegšanas pamatprincipiem" (Latvijas Vēstnesis, 2012, 122.nr.) šādus grozījumus:

1.1. izteikt 23.punktu šādā redakcijā:

"23. Plānojot Eiropas Savienības politiku un pārējās ārvalstu finanšu palīdzības līdzfinansēto un finansēto projektu un pasākumu finansējumu citās valūtās, ministrija līdz kārtējā gada 1.jūnijam iesniedz Finanšu ministrijā pieprasījumu par valūtas maiņas kursu prognozēm. Atbilstoši iesniegtajiem pieprasījumiem valūtas maiņas kursu prognozes Finanšu ministrija publicē savā tīmekļa vietnē.";

1.2. aizstāt 49., 74., 75., 78. un 79.punktā vārdu "lati" (attiecīgā locījumā) ar vārdu "*euro*";

1.3. papildināt noteikumus ar 132. un 133.punktu šādā redakcijā:

"132. Sagatavojot budžeta pieprasījumu 2014.–2016.gadam, ievēro šādus nosacījumus:

132.1. ministrija visās veidlapās resursus izdevumu segšanai, ieņēmumus, izdevumus un finansēšanu norāda *euro* (veselos skaitļos, ja konkrētajā veidlapā nav norādīts citādi);

132.2. ministrija konvertē latus uz *euro* (veselos skaitļos) atbilstoši noteiktajam *euro* kursam un ievērojot tai noteikto maksimāli pieļaujamo izdevumu apjomu vidējam termiņam;

132.3. šo noteikumu 112.punktā minētajās veidlapās, sākot ar n+1 gadu, ministrija datus ievada atbilstoši veidlapās norādītajam.

133. Ja nepieciešams, ministrija līdz 2013.gada 31.decembrim visās veidlapās resursus izdevumu segšanai, ieņēmumus, izdevumus un finansēšanu norāda latos (veselos skaitļos, ja konkrētajā veidlapā nav norādīts citādi) un aizpilda veidlapas atbilstoši šo noteikumu redakcijai, kas bija spēkā līdz 2013.gada 26.septembrim.";

1.4. aizstāt 1., 2., 4., 5., 6., 8., 9., 10., 11., 12., 13., 14. un 16.pielikumā apzīmējumu "Ls" ar vārdu "*Euro*";

1.5. aizstāt 17. un 18.pielikumā vārdu "lati" (attiecīgā locījumā) ar vārdu "*euro*" un apzīmējumu "Ls" ar vārdu "*Euro*";

1.6. aizstāt 21. un 22.pielikumā vārdu "lati" (attiecīgā locījumā) ar vārdu "*euro*";

1.7. aizstāt 23., 24., 25., 26., 27., 28., 29., 34. un 35.pielikumā apzīmējumu "Ls" ar vārdu "*Euro*";

1.8. aizstāt 36. un 37.pielikumā vārdu "lati" (attiecīgā locījumā) ar vārdu "*euro*" un apzīmējumu "Ls" ar vārdu "*Euro*".

2. Noteikumi stājas spēkā 2013.gada 27.septembrī.

3. Šo noteikumu 1.1. un 1.8.apakšpunkts stājas spēkā 2014.gada 1.janvārī.

Ministru prezidents Valdis Dombrovskis

Finanšu ministrs Andris Vilks